என் நேசத்துக்குரிய எதிரிக்கு

என் நேசத்துக்குரிய எதிரிக்கு எம்.ரிஷான் ஷெரீப் ஒரு கோதுக்குள்! என் மௌனத்தைக் கருக்கொண்டுள்ளேன்! அதனை ஓட்டையிட்டு! வார்த்தைகளை உறிஞ்சத் துடிக்கிறாய் ! மூங்கிலைத் துளையிட்டாய்! புல்லாங்குழலாகினேன்! வேரினைக் குழிதோண்டிப் புதைத்தாய்! பெருவிருட்சமானேன்! கையிலேந்திய மழைத்துளிகளை விசிறியடித்தாய்! ஓடையாய் நதியாய்க் கடலாய்ப் பெருக்கெடுத்தேன்! இவ்வாறாக! எனக்கெதிரான உனதொவ்வொரு அசைவிற்கும்! விஸ்வரூபம் எடுத்துத் தொலைக்கிறேன்! அதிர்ச்சியில் அகலத்திறந்தவுன் வாயினை ! முதலில் மூடுவாயாக ! இந்த வெற்றிகளை எனக்குச் சூடத் தந்தது! என் நேசத்துக்குரிய எதிரியான ! நீயன்றி வேறெவர் ?! ஆனாலும் எனை என்ன செய்யச் சொல்கிறாய் ?! அமைதி தவழும் ஒரு மரணத்தைப்போல! அழகிய மௌனத்துடன் நானிருக்கிறேன்! பூச்சொறிவதாய்ச் சொல்லி! எதையெதையோ வாரியிறைக்கிறாய்! நான் தவம் கலைக்கவேண்டுமா என்ன ?! -எம்.ரிஷான் ஷெரீப்,! இலங்கை